lv fr sl lv lv lv lv lt it lv fi lv lv pl en lv lv lv lv lv rm id id pl eo lv lv lv lv lv lv lv sw es de fr en ca la lv eu uz lv lv fi lv lv nl lv en lv es en lv lv lv lv nl lv lv lv lv lv lv lv lv lv lt lv lv en lv en lv lv en lv fr lv lv en lv en lv lv en lv zh lv lv en lv en lv lv en lv en lv lv en lv en lv lv en lv en lv lv en lt en lv lv en lv en lv lv eo lv lv es lv es lv es lv es lv es lv lv lv lv lv lv lv lv lv rm id id pl eo lv lv lv lv lv lv lv sw es de fr en ca la lv eu uz lv lv fi lv lv nl lv en lv es en lv lv lv lv lv lv fr fr sl lv fr
Muižniece: Mācību materiālu trūkums – lēnāk, kā gribētos, bet risinājums top | Labdien.lv
Valdība atbalsta daļēju energoresursu cenu pieauguma segšanu mājsaimniecībām
Autors: Izglītības un zinātnes ministre, pedagoģe Anita Muižniece
Runājot par mācību materiālu trūkumu, nereti šķiet, ka resursi un metodiskie līdzekļi top kaut kur Izglītības un zinātnes ministrijas kabinetos, taču patiesībā mācību līdzekļu izstrādē piedalās gan izdevēji, gan Valsts izglītības satura centra īstenotais Eiropas Sociālā fonda projekts “Kompetenču pieeja mācību saturā” (Skola2030), gan augstākās izglītības iestādes. Tas ir vairāku iesaistīto pušu kopīgs darbs, kura laikā tiek ņemts vērā, ka mācību materiāliem jābūt izmantojamiem, neatkarīgi no tā, kādā formātā notiek mācības – klātienē, attālināti vai kombinētā formātā.
Izdevniecības skolu vajadzībām piedāvā gan drukātas, gan elektroniskas mācību grāmatas, kā arī mācību grāmatai atbilstošu digitālo papildu saturu, kas iekļauj daudzveidīgus uzdevumus un vingrinājumus, taču lielāku uzmanību šoreiz vēlos veltīt trīs digitālajām platformām: mācību resursu krātuvei mape.skola2030.lv, mācīšanās platformai skolo.lv, un mācību video platformai tavaklase.lv, kurām ir atšķirīgas funkcijas.
Mācību resursu krātuvei mape.skola2030.lv jeb MAPE ir divas galvenās funkcijas: tā ir katalogs skolotāja piekļuvei mācību resursiem un tā būs izmantojama kā skolotāja darba plānotājs, kur izstrādāt tematiskos plānus katrā mācību priekšmetā. Šajā krātuvē skolotājam vienuviet ir pieejams plašs Skola2030 mācību materiālu klāsts jaunā mācību satura īstenošanai. Materiālus būs iespējams meklēt līdzīgi kā Google meklētājā, kā arī izmantojot dažādus, savstarpēji kombinējamus meklēšanas kritērijus, mācību materiālu atlasot pēc izglītības posma, mācību jomas, klases, mācību priekšmeta, materiāla tipa, publicētāja un citiem kritērijiem, pakāpeniski samazinot atrasto materiālu apjomu un ļaujot ātrāk atrast lietotājam nepieciešamo mācību materiālu. Izvēlētos materiālus varēs apkopot un sistematizēt, veidojot jaunus mācību materiālus. Pilnveidotā MAPE būs pieejama jau 2022. gada oktobrī. Mācību priekšmetu tematisko plānu veidošanas rīks, kas būs pieejams no 2023. gada pavasara, skolotājam ļaus ērti sagatavot jauno mācību programmu paraugu īstenošanai atbilstošus mācību priekšmetu un kursu tematiskos plānus, kā arī dalīties ar tiem ar citiem savas skolas skolotājiem starpdisciplināru projektu īstenošanai.
Platformas skolo.lv, kas pieejama kopš 2021. gada, galvenā funkcija ir būt par vidi, kurā mācības tiek īstenotas visās iespējamās formās – klātienē, attālināti vai kombinētā formātā. Tā izmantojama arī kā platforma pedagogu profesionālajai pilnveide. Šajā mācīšanās platformā ir iespējams sistemātiski izkārtot materiālus konkrētam mācību priekšmetam vai kursam un strādāt šajā vidē ar skolēnu. Skolēns skolo.lv var patstāvīgi apgūt mācību tematu, pildīt uzdevumus, sazināties ar skolotāju, klases biedriem, koplietot dokumentus un veidot savu darbu kolekcijas jeb portfolio, savukārt skolotājs – saņemt skolēnu darbus, sekot skolēnu darbībām platformā, sniegt atgriezenisko saiti. Platformā skolo.lv pieejami arī Skola2030 ekspertu veidoti e-kursu paraugi visos mācību priekšmetos no pirmskolas līdz vidusskolai, kurus skolotājs var nokopēt un izmantot darbā ar saviem skolēniem, tos papildinot un pilnveidojot, tādējādi veidojot savus mācību kursus.
Visbeidzot, video platforma Tavaklase.lv ir vietne, kur pēc ērti saprotama kataloga skolotājs var sameklēt visus Skola2030 izveidotos mācību video. Vietnes mērķis ir radīt bagātīgu, mūsdienīgu, ērti uztveramu mācību video bāzi, kura kalpo kā palīglīdzeklis un resurss skolotājiem un skolēniem mācīšanās procesā. Pedagogi mācību video var izmantot, lai iepazīstinātu ar tēmu, ieinteresētu mācību saturā, nostiprinātu informāciju, demonstrētu prasmes vai veidotu izpratni. Savukārt skolēni tos var izmantot kā papildu resursu mācību tēmas apguvei, gatavojoties pārbaudes darbiem un eksāmeniem.
Tavaklase.lv atrodami mācību video pamatpriekšmetos pamatizglītībā un pamatkursos vidējās izglītības pakāpē, tostarp mazākumtautības valodu apguvei. Šobrīd Tavaklase.lv ir pieejami 1751 mācību video un Skola2030 turpinās mācību video sagatavošanu līdz šī 2022. gada beigām, papildinot to visās mācību jomās.
Liela daļa to skolotāju, kuri jau aktīvi izmanto platformu piedāvātās iespējas, ir pārliecinājušies, kā digitālo rīku integrēšana mācību procesā veicina skolēnu interesi un motivāciju. Ne visiem ir viegli mainīt savus ieradumus un atrast laiku, lai apgūtu jaunas lietas. Ikvienas jaunas platformas lietošanas apguve prasa laiku, taču, tiklīdz sākam tās izmantot, tās palīdz mums ietaupīt laiku un citus resursus, tāpēc vēlos aicināt pedagogus pētīt visu platformu iespējas un izmantot tās ikdienas darbā. Mūsu spēju apgūt jauno novērtēs arī skolēni, un rezultāti atspoguļosies viņu mācību sniegumā.
Tomēr, lai cik daudz video būtu pieejami vai cik ērti veidoti katalogi, tie nesniegs cerēto rezultātu bez skolotāju vēlmes un gatavības tos izmantot. Tieši pedagogi ir būtiskākais atslēgas elements un, manuprāt, pedagogi spēj veiksmīgi radīt jaunus mācību materiālus tieši tāpat kā augstskolu mācībspēki. Nekad nebūs viena ideālā grāmata, no kuras visi varēs mācīties vienādi visa gada garumā. Arī augstskolu pasniedzējiem nav tādas maģiskās grāmatas katrai studiju programmai. Neraugoties uz izstrādātajām platformām vai drukātām un elektroniskām mācību grāmatām, skolotājiem jābūt izvēles brīvībai – ja nepatīk viena autora izstrādātā mācību grāmata, var izmantot citu, kas šķiet piemērotāka. Mūsu pedagogi ir kompetenci, ar atbilstošu izglītību apguvuši dažādas mācību metodes un spēj izvēlēties to, kas ir piemērotākais bērniem.
Ukrainas civiliedzīvotājiem būs plašākas iespējas apgūt latviešu valodu
Valdības sēdē 4. oktobrī atbalstīts Kultūras ministrijas (KM) priekšlikums veicināt latviešu valodas lietojumu Ukrainas civiliedzīvotāju vidū, sniedzot iespēju apgūt latviešu valodu...
Lembergs: Šobrīd izglītība ir prioritāte tikai vārdos, nevis darbos
03/10/2022 | Autors: Anete Jansone, Labdien.lv
Tik vājas ministres kā Ilga Šuplinska un Anita Muižniece nozarē vēl nav bijušas, vērtējot izglītības ministru darbu aizvadītajos 4 gados, norādīja Zaļo un Zemnieku savienības (ZZS)...
Prezidents sveic Skolotāju dienā: Būt skolotājam ir misijas darbs
Latvijas tautas izglītībai ir jābūt prioritātei, sveicot Skolotāju dienā, kas būs svētdien, 2. oktobrī, sacīja Valsts prezidents Egils Levits. "Pedagoga profesija ir ārkārtīgi nozīmīga....
Saeima atbalsta pāreju uz mācībām tikai valsts valodā
Saeima ceturtdien, 29. septembrī, galīgajā lasījumā atbalstīja grozījumus Izglītības likumā un Vispārējās izglītības likumā, kas paredz pakāpenisku pāreju uz mācībām tikai valsts...
Bērnudārzu rindas jālikvidē, nevis jāsamazina
Nedrīkst pastāvēt atšķirīgi nosacījumi privātajiem un pašvaldību bērnudārziem, jo tas kavē vecāku iespējas izvēlēties. Domājot par kvalitatīvas un drošas pirmsskolas izglītības...
Nākamajā mācību gadā skolēni kārtos valsts pārbaudes darbu arī dabaszinībās
No 2023./2024. mācību gadu skolēniem būs jākārto arī valsts pārbaudes darbs dabaszinībās vispārīgajā līmenī fizikā, ķīmijā, vai bioloģijā vismaz optimālajā līmenī – to paredz...
Saeima konceptuāli atbalsta latviešu valodas kā vienīgās valsts valodas statusa nodrošināšanas likuma projektu
Lai izskaustu nostiprinājušos praksi ikdienas saziņā darba vidē un pakalpojumu sniegšanā līdztekus izmantot latviešu un krievu valodu, kā arī nodrošinātu iespējas visiem Latvijas iedzīvotājiem...
LTRK: Tikai ar ieguldījumiem izglītībā, zinātnē un cilvēkos var nopelnīt vairāk
Latvijas lielākā uzņēmēju biedrība Latvijas Tirdzniecības un rūpniecības kamera (LTRK) vērš uzmanību, ka Latvijas Izglītības un zinātnes darbinieku arodbiedrības (LIZDA) ietekmē atliktais...
Šodien, 19. septembrī, plānotais pedagogu streiks tomēr nenotiek. Darba nedēļas izskaņā nozares arodbiedrība paziņoja, ka trīspusējās sarunās rasts kompromiss skolotāju algu palielināšanā...
LLPA aicina valdību sarunās par priekšlikumiem pedagogu darba samaksas pieauguma nodrošināšanai iesaistīt pašvaldības
Latvijas Lielo pilsētu asociācija (LLPA) ir nosūtījusi vēstuli Ministru prezidentam Krišjānim Kariņam, izglītības un zinātnes ministrei Anitai Muižniecei un finanšu ministram Jānim Reiram,...
Latvija saņem 201 miljonus eiro par Atveseļošanas fonda plāna pirmo rādītāju izpildi
Latvijā atklāti vēl 1154 Covid-19 gadījumi
Briškens: "Apvienotais saraksts" un Nacionālā apvienība izmisīgi cenšas akcentēt it kā nepārvaramās ideoloģiskās atšķirības ar "Progresīvajiem"
Levits par Krievijas izraisīto karu Ukrainā: Miers ir iespējams, tikai balstoties uz taisnīgumu
Nedēļas izskaņa būs vējaina un vietām īslaicīgi līs, nākamā nedēļa iesāksies ar sausāku laiku
Aivars Lembergs ASV Brexit COVID-19 Dana - Reizniece - Ozola Daniels Pavļuts Egils Levits Eiropas Savienība Eiropas Savienība ekonomika eksports gaisa temperatūra ierobežojumi Ilze Viņķele izglītība IZM JKP Kariņa valdība Kariņš KNAB koronavīruss Krievija Krišjānis Kariņš Latvija lauksaimniecība Lielbritānija Māris Kučinskis Nils Ušakovs Raimonds Vējonis Rīga Saeima sankcijas Ukraina vakcinācija vakcinācija pret COVID-19 vakcīna veselība Veselības ministrija veselības nozare VID Vienotība Viņķele Vladimirs Putins ZZS ārkārtējā situācija
Iesūtiet savu viedokli par sabiedrībā aktuāliem notikumiem, foto vai video reportāžas uz e-pastu: redakcija@labdien.lv, vai aizpildot šo formu.
Latvijas kultūras portāls RĪTS.LV
Latvijas Nacionālais biznesa katalogs KATALOGS.LV
Latvijas Nacionālais biznesa portāls BIZNESS.LV
Šis portāls izmanto sīkdatnes (cookies angļu val.), lai analizētu datplūsmu, uzlabotu satura kvalitāti, pielāgotu saturu lietotāju vajadzībām un optimizētu tā darbību Sapratu Sīkāk par sīkdatnēm un to dzēšanu šeit